Diari Oficial de la Generalitat Valenciana


Sumari del DOGV 5880, del 28-10-2008 (2008/12846)

RESOLUCIÓ de 16 d'octubre de 2008, de la secretària autonòmica de Comunicació, per la qual es crea el fitxer informatitzat "Accions de comunicació interactives de la Generalitat"
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/10/16/(1)/dof/vci/html**

### Dades del document

Número de DOGV
:   5880

Data del DOGV
:   28-10-2008

Secció del DOGV
:   I. DISPOSICIONS GENERALS

Número del document
:   2008/12287


Data del document
:   16-10-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Presidència de la Generalitat
    * dades personals
    * base de dades
    * administració regional
    * legislació

RESOLUCIÓ de 16 d'octubre de 2008, de la secretària autonòmica de Comunicació, per la qual es crea el fitxer informatitzat "Accions de comunicació interactives de la Generalitat" [2008/12816]  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques hauran de publicar-se en el Boletín Oficial del Estado o diari oficial corresponent.  
El Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els seus articles 10 i següents, el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
Per la seua banda, per al desenvolupament de la seua activitat, la Secretaria Autonòmica de Comunicació de la Presidència de la Generalitat, a través de la Direcció General de Promoció Institucional necessita la creació del fitxer automatitzat que s'indica en l'annex.  
Per tot això, segons el que establix l'article 28 de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 96/1998, de 6 de juliol, del Consell, resolc:  
Primer  
La present resolució té com a objecte la creació d'un fitxer informatitzat, que s'adjunta en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Segon  
En el tractament i la conservació de les dades de caràcter personal s'actuarà d'acord amb el que establix la Llei Orgànica 15/1999, de 13 de desembre, i la normativa que la complemente o, si és el cas que la substituïsca.  
Tercer  
Tots els interessats que vulguen incorporar les seues dades al fitxer informatitzat, o vulguen realitzar qualsevol rectificació o cancel·lació d'estos quan procedisca, han de dirigir-se al servici o unitat que es concreta en l'annex esmentat.  
Quart  
La present resolució entrarà en vigor l'endemà de la seua publicació en el Diari Oficial de la Comunitat Valenciana  
València, 16 d'octubre de 2008.- La secretària autonòmica de Comunicació: Nuria Romeral Castillo.  
ANNEX  
Centre directiu: Direcció General de Promoció Institucional.   
Denominació del fitxer: "Accions de comunicació interactives de la Generalitat".  
A). Finalitat del fitxer i usos previstos per a este:   
Traslladar els integrants del fitxer, per qualsevol dels mitjans facilitats per l'interessat, informació o accions de comunicació de la Generalitat que es consideren d'interés.   
B). Persones o col·lectius sobre els quals es pretenga obtindre dades de caràcter personal:  
Els ciutadans que participen en les accions de comunicació interactives que realitze la Generalitat.  
C). Procediment de recollida de dades:  
Directament dels interessats a través de les pròpies accions interactives de comunicació.  
D). Estructura bàsica del fitxer i descripció dels tipus de dades incloses:  
Dades de caràcter identificatiu: Nom i cognoms, edat, professió, estudis realitzats, sexe, domicili, telèfon mòbil, correu electrònic, blog.  
E). Cessions de dades de caràcter personal que es prevegen:  
A les conselleries i ens, organismes i entitats del sector públic de la Generalitat.  
F). Òrgan de l'administració responsable del fitxer:  
Secretaria Autonòmica de Comunicació de la Presidència de la Generalitat.  
G). Servicis o unitats davant els quals pogueren exercir-se els drets d'accés, rectificació, cancel·lació i oposició:  
La Direcció General de Promoció Institucional, de la Secretaria Autonòmica de Comunicació.  
H). Mesures de seguretat:  
Mesures de seguretat de nivell bàsic.


Còpia Permalink ELI